شەفەق
نیوز/ لە تاوان دڵتەزنیگ، پیاویگ سوری برا و براژن و دوو برازای خوەی کوشت، و دویەت
براگەی زەخمدار کرد، ئیجا گولە لەخوەی دا.
وەزارەت
ناوخوەی سوریا لە بەیاننامەیگ وت: ئاگاداری ئەرا پولیس ناحیەی خربەت مەعەزە لە تەرتوس
رەسی ک لەناو یەکیگ لە ریەیل ئاوای منیەت یەحمور تەقە بویە، و کوشیان و زەخمداری کەفتیە.
وەزارەتەگە
وتیش: پولیس رەسیە ناوچەگە و دەرکەفت ک کابرایگ وەناو (هەیسەم،م) تەقە لە براگەی (عەلی،م)
و براژنی (ئەمەل،ق) و برازایلی (قەیسەر، و بەحر، و نورولهودا) کردیە، ک گشتیان کوشیانە
و دویەتەگیش زەخمدارە، ئیجا تەقە لە خوەییش کردیە، ئەوەیش لەوەر مرافەیگ خیزانی لەبان
چنین بەر زەیتوون.
بەیاننامەگە
وتیش: بکوشەگە و دویەت براگەی زەخمدارن و رەسینە خەسخانە، و کوشیاگەیل ئەرا پزشک
دادوەری کلکریان، و لێکۆڵینەوە وەردەوامە.
